Advokaaditasu

Advokaaditasu (ingl legal fees, lawyer’ fees; lüh AdvS) on Eesti seadus, mis sätestab advokatuuri korralduse, liikmete ja välisriigi advokaadi tegevuse õiguslikud alused.Advokatuuriseadus § 1, Riigi Teataja I, 19.03.2019, 51. Õigusabi eest saab tasuda kas tunnitasu, tulemustasu või kombineeritud tasu alusel.Advokatuuriseadus § 61, Riigi Teataja I, 19.03.2019, 51. Advokaat teeb kliendile esimese hinnapakkumise, tasu peab kajastuma kliendilepingus ning advokatuuril pole õigust määrata advokaaditasule piirmäärasid. Kui klient tasub advokaaditasu ette, kuid leping lõpetatakse enne ülesande täitmist, siis makstakse kliendile ettemaks tagasi. Ettemaksust arvestatakse maha õigusteenuskulud ja tasu tehtud töö eest.Advokatuuriseadus § 60, Riigi Teataja I, 06.10.2019.

Nii kliendile kui ka advokaadile sobivaim on kombineeritud tasu. Kombineeritud tasu puhul arvestatakse tunnihinda, kuid lepitakse kokku maksimaalne tasu. Nii saab klient arvestada kindla summaga. Kui tunde tuleb kokkulepitust rohkem, peavad poole jõudma uuele kokkuleppele. Kombineeritud tasu võib advokaati oma töös motiveerida, sest iga tema pingutus on tasustatud.

Fikseeritud tasu (tulemustasu) puhul võib advokaadil jääda ajast puudu, mis tingib ebakvaliteetse tulemuse. American Law & Economics Association Conference'i uuringu põhjal ei tööta fikseeritud tasuga advokaadid nii efektiivselt kui tunnitasu saavad advokaadid.B. Leiter. Do clients lose when lawyers work for a fixed-fee? Arvutivõrgus: https://leiterlawschool.typepad.com/leiter/2016/05/do-clients-lose-when-lawyers-work-for-a-fixed-fee-michael-simkovic.html# (25. 09. 2019). Tulemustasu saavate advokaatide töötundide arv on umbes 30% väiksem ja tõenäosus kohtusse minna on umbes 20% väiksem.B. Schwall. High-powered Attorney Incentives: A Look at the New Indigent Defence System in South Carolina. SSRN 2015/05, lk 2.

Enamik advokaadibüroosid pakub esimest konsultatsiooni soodsama hinnaga kui järgnevaid konsultatsioone.

 Kulude kandmine 
Kohtumenetluse põhimõtte kohaselt maksab kaotaja enamasti võitja kulud. Kui kohus leiab, et kulud on ebamõistlikud, siis võib ta hüvitatavat summat vähendada. Olukorras, kus klient on ise olnud nõus kohtu arvates liiga kõrge advokaaditasuga, tuleb kliendil ka võites tasuda kohtu arvates liigne.R. Käbi. Õigusblogi. Kui palju maksab advokaadi abi? Arvutivõrgus: https://kabi.ee/kui-palju-maksab-advokaadi-abi/(5.10.2019).

Klient peab pöörama tähelepanu sellele, et kliendilepingus ja arvel oleksid kirjas võimalikult detailsed bürookulud. Vastasel juhul on hiljem menetluskulusid raske kindlaks määrata.RKHK 3-3-1-28-14.  Arvel võiks kajastuda teenuse osutamisega kaasnevad kulutused nagu sõidu- ja majutuskulud.

 Advokaaditasu ja õigusteenuskulude vaidlustamine 
Kui kliendi arvates pole advokaaditasu mõistlik või puuduvad nõude põhjendused, siis võib ta seda advokatuuri aukohtus vaidlustada.Advokatuuriseadus § 63, Riigi Teataja I, 19.03.2019, 51.

 Riigi õigusabi 
Riigi advokaadile maksab teenuse eest Eesti Advokatuuri kaudu riik. Riik on kohustatud abi andma, kui taotleja on kahtlustatav või süüdistatav kriminaalmenetluses. Riigi õigusabi osutaval advokaadil pole õigust kliendilt tasu nõuda.Eesti Advokatuur. Estonian Bar Association. Kas riigi õigusabi on tasuta? Arvutivõrgus: http://www.riigioigusabi.ee/korduma-kippuvad-kysimused#Kas-riigi-igusabi-on-tasuta (5.10.2019).

Riik võib otsustada, et klient peab osaliselt või täielikult õigusabi eest tasuma. Kriminaal- või väärteo asja ning isiku süüdimõistmise puhul peab isik kulud kandma ise.Eesti Advokatuur. Estonian Bar Association. Kas riigi õigusabi on tasuta? Arvutivõrgus: http://www.riigioigusabi.ee/korduma-kippuvad-kysimused#Mida-arvestatakse-riigi-igusabi-osutamisel

(9.10.2019).

Riik võib keelduda riikliku advokaadi andmisest isikule, kes on ise võimeline kaitsma oma õigusi või õigusabi kulud ise kandma. Teenuse summa ja selle maksmise korra määrab kohus kindlaks pärast õigusabi andmist.
Viited

Kategooria:Õigusteadus